ΠΡΑΚΤΙΚΑ ΒΟΥΛΗΣ

Κ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Β΄

ΣΥΝΕΔΡΙΑΣΗ ΡΞΣΤ΄

Πέμπτη 31 Ιουλίου 2025

Αθήνα, σήμερα στις 31 Ιουλίου 2025, ημέρα Πέμπτη και ώρα 9.33΄συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Προέδρου αυτής κ. **ΝΙΚΗΤΑ ΚΑΚΛΑΜΑΝΗ**.

**ΠΡΟΕΔΡΟΣ (Νικήτας Κακλαμάνης):** Κυρίες και κύριοι συνάδελφοι, καλημέρα.

(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 30-7-2025 εξουσιοδότηση του Σώματος, επικυρώθηκαν με ευθύνη του Προεδρείου τα πρακτικά της ΡΞΕ΄ συνεδριάσεώς του, της Τετάρτης 30 Ιουλίου 2025)

Εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Επαναληπτική κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Συμβουλίου της Επικρατείας, του Αρείου Πάγου και της Εισαγγελίας του Αρείου Πάγου, που έχουν διορισθεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, για την ανάδειξη ενός τακτικού μέλους και δύο αναπληρωματικών μελών του Δικαστικού Συμβουλίου, καθώς και του ασκούντος καθήκοντα Εισαγγελέα, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 8 του ν.3126/2003 «Ποινική ευθύνη των Υπουργών» όπως ισχύουν, μετά την από 11 Απριλίου 2025 απόφαση της Ολομέλειας της Βουλής, για την άσκηση ποινικής δίωξης κατά του πρώην Υφυπουργού παρά τω Πρωθυπουργώ, κ. Χρήστου Τριαντόπουλου, για την ενδεχόμενη τέλεση της αξιόποινης πράξης της παράβασης καθήκοντος (άρθρο 259 ΠΚ) κατά το χρονικό διάστημα μεταξύ 3-3-2023 και 6-3-2023 από τον ως άνω πρώην Υφυπουργό κατά την άσκηση των καθηκόντων του.

Μετά την υπ’ αριθμόν πρωτοκόλλου 4312/2-7-2025 επιστολή μου προς τον Υπουργό Δικαιοσύνης, κ. Γεώργιο Φλωρίδη, απεστάλησαν προς τη Βουλή με τα υπ’ αριθμ. πρωτοκόλλου 5104/24-7-2025, 5105/24-7-2025 και 5135/28-7-2025 έγγραφα του Υπουργού Δικαιοσύνης, κατάλογοι των μελών της Εισαγγελίας του Αρείου Πάγου, του Αρείου Πάγου και του Συμβουλίου της Επικρατείας, αντιστοίχως, που έχουν διοριστεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης στις 5 Φεβρουαρίου 2025, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 8 του ν.3126/2003 για την ποινική ευθύνη των Υπουργών, όπως ισχύουν.

Οι σχετικοί κατάλογοι θα καταχωριστούν στα Πρακτικά της Βουλής.

(Οι προαναφερθέντες κατάλογοι καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(Να μπουν οι σελίδες 4-19)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Νικήτας Κακλαμάνης):** Ως μέλη της εφορευτικής επιτροπής των κληρώσεων ορίζονται: ο Β΄ Αντιπρόεδρος της Βουλής, κ. Γεώργιος Γεωργαντάς, η Δ΄ Αντιπρόεδρος της Βουλής, κυρία Όλγα Γεροβασίλη, ο ΣΤ΄ Αντιπρόεδρος της Βουλής, κ. Γεώργιος Λαμπρούλης και ο Η΄ Αντιπρόεδρος της Βουλής, κ. Βασίλειος Βιλιάρδος.

Γραμματέας της Επιτροπής ορίζεται ο Γραμματέας της Βουλής και Βουλευτής Ηρακλείου της Κοινοβουλευτικής Ομάδας της Νέας Δημοκρατίας, κ. Κωνσταντίνος Κεφαλογιάννης.

Θα διεξαχθούν τρεις διαδοχικές κληρώσεις: Η πρώτη κλήρωση θα διεξαχθεί μεταξύ των μελών του Αρείου Πάγου, που περιλαμβάνονται στον αποσταλέντα κατάλογο, για την ανάδειξη δύο αναπληρωματικών μελών του Δικαστικού Συμβουλίου. Εδώ θέλω να σας ενημερώσω ότι ατυχώς το ένα μέλος -κυρία ήταν- απεβίωσε και το άλλο μέλος συνταξιοδοτήθηκε, εξ ου και γίνεται η συμπλήρωση.

Η δεύτερη κλήρωση θα διεξαχθεί μεταξύ των μελών του Συμβουλίου της Επικρατείας, που περιλαμβάνονται στον αποσταλέντα από τον Υπουργό Δικαιοσύνης κατάλογο, για την ανάδειξη ενός τακτικού μέλους του Δικαστικού Συμβουλίου. Εδώ είναι ένας Σύμβουλος Επικρατείας που είχε κληρωθεί και ο οποίος με απόσπαση έχει πάει στην Ευρώπη -δεν ξέρω να σας πω σε τι θέση- και, επομένως, δεν μπορεί να είναι στην Ελλάδα.

Η τρίτη κλήρωση θα διεξαχθεί μεταξύ των μελών της Εισαγγελίας του Αρείου Πάγου, που περιλαμβάνονται στον αποσταλέντα κατάλογο, για την ανάδειξη του ασκούντος ή της ασκούσης καθήκοντα Εισαγγελέα του Δικαστικού Συμβουλίου. Εδώ είναι η θέση της Εισαγγελέως που συνταξιοδοτήθηκε.

Ενημερωτικά, επίσης, σας λέω ότι το Δικαστικό Συμβούλιο, πριν προκύψουν αυτά τα προβλήματα -απ’ ό,τι ενημερώθηκα από το Υπουργείο Δικαιοσύνης, γιατί η Βουλή δεν έχει ανάμειξη, απλά για να έχετε εικόνα- συνεδρίασε, έχει ορίσει τον ανακριτή. Ο ανακριτής έχει ξεκινήσει τη δουλειά του και όταν την ολοκληρώσει θα συνεδριάσει το Συμβούλιο επί των ευρημάτων της ανάκρισης.

Οι κληρώσεις θα διεξαχθούν ως ακολούθως: Τα ονόματα των δικαστών εκάστης κληρώσεως θα αναγιγνώσκονται από την Δ΄ Αντιπρόεδρο της Βουλής, κυρία Όλγα Γεροβασίλη. Ο Β΄ Αντιπρόεδρος της Βουλής, κ. Γεώργιος Γεωργαντάς, θα επιδεικνύει τους κλήρους, θα τους περιτυλίγει και, στη συνέχεια, θα τους τοποθετεί έναν προς έναν στο αντίστοιχο αδιαφανές σφαιρίδιο, το οποίο θα ρίχνει εντός της διαφανούς κάλπης, η οποία θα ευρίσκεται επί της Έδρας. Στη συνέχεια, θα ανακατευτούν καλά τα αδιαφανή σφαιρίδια μέσα στη διαφανή κάλπη από τον Η΄ Αντιπρόεδρο της Βουλής, κ. Βασίλειο Βιλιάρδο.

Τέλος, ο Πρόεδρος της Βουλής θα ανασύρει ένα-ένα τα σφαιρίδια από την κάλπη και κάθε σφαιρίδιο που θα ανασύρεται θα παραδίδεται στον ΣΤ΄ Αντιπρόεδρο της Βουλής, κ. Γεώργιο Λαμπρούλη, ο οποίος θα το ανοίγει και θα το επιδεικνύει στον Πρόεδρο της Βουλής και στους παρισταμένους Αντιπροέδρους και, αφού αναγγείλει το όνομα, θα το παραδίδει στον Γραμματέα, κ. Κωνσταντίνο Κεφαλογιάννη, ο οποίος θα γράφει το όνομα στα Πρακτικά.

Από την πρώτη κάλπη, στην οποία θα τοποθετηθούν οι κλήροι με τα ονόματα των μελών του Αρείου Πάγου, θα εξαχθούν δυο κλήροι για την ανάδειξη των δύο αναπληρωματικών μελών του Δικαστικού Συμβουλίου.

Από τη δεύτερη κάλπη, στην οποία θα τοποθετηθούν οι κλήροι με τα ονόματα των μελών του Συμβουλίου της Επικρατείας, θα εξαχθεί ένας κλήρος για την ανάδειξη ενός τακτικού μέλους του Δικαστικού Συμβουλίου.

Τέλος, από την τρίτη κάλπη, στην οποία θα τοποθετηθούν οι κλήροι με τα ονόματα των μελών της Εισαγγελίας του Αρείου Πάγου, θα εξαχθεί ένας κλήρος για την ανάδειξη του ασκούντος ή της ασκούσης καθήκοντα Εισαγγελέα του Δικαστικού Συμβουλίου.

Αυτή είναι η πρόταση, κύριοι συνάδελφοι, ως προς τη διαδικασία.

Συμφωνεί το Σώμα;

**ΠΟΛΛΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Νικήτας Κακλαμάνης):** Το Σώμα, λοιπόν, συνεφώνησε. Νομίζω ότι δεν υπάρχει αντίρρηση, είναι τυπικό το θέμα αυτό.

Παρακαλώ να αρχίσει η ανάγνωση του καταλόγου των μελών του Αρείου Πάγου.

(Στο σημείο αυτό αρχίζει η ανάγνωση του καταλόγου των μελών του Αρείου Πάγου από τη Δ΄ Αντιπρόεδρο της Βουλής, κυρία Όλγα Γεροβασίλη)

**ΟΛΓΑ ΓΕΡΟΒΑΣΙΛΗ (Δ΄ Αντιπρόεδρος της Βουλής):**

«ΜΕΛΗ ΤΟΥ ΑΡΕΙΟΥ ΠΑΓΟΥ

ΑΝΤΙΠΡΟΕΔΡΟΙ

1. Τζουλιαδάκη Αγάπη

ΑΡΕΟΠΑΓΙΤΕΣ

1. Πανταζόπουλος Στέφανος-Σπυρίδων

2. Τσούμαρη Παρασκευή

3. Βενιζελέας Παναγιώτης

4. Πασσίση Παναγιώτα

5. Νάκου Κωνσταντίνα

6. Κουτσοχρήστος Σπυρίδων

7. Χροναίου Ελένη

8. Δερέ Αγαθή

9. Κοκκορός Κλεόβουλος-Δημήτριος

10. Σχοινοχωρίτης Γεώργιος

11. Νικόπουλος Ευτύχιος

12. Παπαγεωργίου Γεώργιος

13. Πανούτσου Κορνηλία

14. Μάλαινος Σταύρος

15. Γκουδή-Νινέ Παναγιώτα

16. Μουζάκης Φώτιος

17. Δερεχάνη Μαρία-Μάριον

18. Χατζησταύρου Λεωνίδας

19. Ματσούκα Ιφιγένεια

20. Κατσιαούνη Νίκη

21. Τζελέπη Αντιγόνη

22. Γιαννακοπούλου Μαρία

23. Φωτόπουλος Απόστολος

24. Πετσάλη Μαρία

25. Λιούλη Ερασμία

26. Καραχάλιου Ζωή

27. Ζαρχανή Βαΐα

28. Λιάτη Σπυριδούλα

29. Στεργίου Ευαγγελία

30. Μπλέτα Στυλιανή

31. Γιαρένης Ηλίας

32. Θεοδωρακοπούλου Ελένη

33. Νίκα Διονυσία

34. Βασιλοδημητράκη Δέσποινα

35. Μπιτσακάκη Ευγενία

36. Αποστολόπουλος Ιωάννης

37. Πατσιαρά Αικατερίνη

38. Αρχοντάκη Τραυλού Τζανετάτου Μαρία

39. Φιλόπουλος Παναγιώτης

40. Γρίβα Παρασκευή

41. Κακαβιάς Στυλιανός

42. Μικρούδης Γεώργιος

43. Γίτση Ευαγγελία

44. Νικολόπουλος Αθανάσιος

45. Λεβεντέλη Ελένη-Παναγιώτα

46. Τατσέλου Μαρία

47. Νικολάου Ειρήνη

48. Μπολτέτσος Παναγιώτης

49. Καραμανίδου Αναστασία

50. Στρατσιάνη Ιωάννα

51. Τζίμα Χριστίνα

52. Σιάννου Άλκηστις

53. Μουγιάντση Βασιλική

54. Εμμανουηλίδου Κωνσταντία

55. Γιαννακοπούλου Παναγιώτα

**ΠΡΟΕΔΡΟΣ (Νικήτας Κακλαμάνης):** Κυρίες και κύριοι συνάδελφοι, ανεγνώσθησαν συνολικώς, όπως ακούσατε, τα ονόματα πενήντα έξι δικαστών εκ του καταλόγου των μελών του Αρείου Πάγου.

Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα όνομα σε κάθε σφαιρίδιο- και τοποθετήθηκαν όλα στη διαφανή κάλπη.

Θα ξεκινήσει τώρα η κλήρωση των ονομάτων.

Παρακαλώ τον Η΄ Αντιπρόεδρο της Βουλής κ. Βασίλειο Βιλιάρδο να ανακατέψει τα σφαιρίδια που βρίσκονται στην κάλπη.

(Στο σημείο αυτό ο Η΄ Αντιπρόεδρος της Βουλής κ. Βασίλειος Βιλιάρδος ανακατεύει τα σφαιρίδια που βρίσκονται στην κάλπη. Στη συνέχεια, ο Πρόεδρος της Βουλής κ. Νικήτας Κακλαμάνης εξάγει ανά ένα τα σφαιρίδια, τα παραδίδει στον ΣΤ΄ Αντιπρόεδρο της Βουλής κ. Γεώργιο Λαμπρούλη, ο οποίος τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί στο Σώμα και το παραδίδει στον Γραμματέα κ. Κωνσταντίνο Κεφαλογιάννη, ο οποίος σημειώνει ιδιοχείρως στο σχετικό Πρακτικό τα ονόματα κατά σειρά εκφώνησης)

**ΠΡΟΕΔΡΟΣ (Νικήτας Κακλαμάνης):** Κυρίες και κύριοι συνάδελφοι, ως αναπληρωματικά μέλη εκληρώθησαν κατά σειρά οι εξής δύο δικαστές εκ του καταλόγου των μελών του Αρείου Πάγου:

1. Λεβεντέλη Ελένη-Παναγιώτα

2. Καραμανίδου Αναστασία

Παρακαλώ τώρα να αρχίσει η ανάγνωση του καταλόγου των μελών του Συμβουλίου της Επικρατείας, ώστε να προχωρήσουμε στη δεύτερη κλήρωση.

(Στο σημείο αυτό αρχίζει η ανάγνωση του καταλόγου των μελών του Συμβουλίου της Επικρατείας από την Δ΄ Αντιπρόεδρο της Βουλής, κυρία Όλγα Γεροβασίλη)

**ΟΛΓΑ ΓΕΡΟΒΑΣΙΛΗ (Δ΄ Αντιπρόεδρος της Βουλής):**

«ΜΕΛΗ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ

ΠΡΟΕΔΡΟΣ ΤΟΥ ΣτΕ

1. Πικραμένος Μιχαήλ

ΑΝΤΙΠΡΟΕΔΡΟΙ

1. Κυριλλόπουλος Διομήδης

2. Παπαδοπούλου Μαρίνα

3. Μάζος Ηλίας

4. Ντουχάνης Χρήστος

5. Καλογεροπούλου Άννα

6. Εμμανουηλίδης Δημήτριος

ΣΥΜΒΟΥΛΟΙ

1. Αραβαντινός Βασίλειος

2. Κόμβου Ταξιαρχία

3. Μπραΐμη Παρασκευή

4. Βιτάλη Σοφία

5. Παπαδημητρίου Αναστασία – Μαρία

6. Κίντζιου Βασιλική

7. Πλαπούτα Βικτωρία

8. Σωτηροπούλου Μαρία

9. Συμπλής Ιωάννης

10. Τσούκας Παναγιώτης

11. Κονιδιτσιώτου – Κόλλια Κωνσταντίνα

12. Γιαννουλάτου Ρωξάνη

13. Σιταρά Χριστίνα

14. Τριπολιτσιώτη Μαρλένα

15. Σδράκα Αγορίτσα

16. Λιάκουρας Χρήστος

17. Ανδρουλάκης Βασίλειος

18. Κτιστάκη Σταυρούλα

19. Γιαννάκου Φραντζέσκα

20. Σκούρα Ευσταθία

21. Λαζαράκη Κωνσταντία

22. Βασιλειάδης Δημήτριος

23. Ρωξάνα Αικατερίνη

24. Σταυρουλάκη Ειρήνη

25. Μαρίνου Κασσιανή

26. Τσάκαλη Μαρίνα-Αλεξάνδρα

27. Αθανασοπούλου Μαρία

28. Μπόνου Άννα

29. Ανδριοπούλου Γεωργία

30. Σταματοπούλου Μαρία

31. Μόσχου Βασιλική

32. Κωνσταντίνου Σουλτάνα

33. Μπολόφη Χριστιάνα

34. Μιχαλακόπουλος Ιωάννης

35. Νικολαράκου-Μαυρομιχάλη Ουρανία

36. Βανδώρος Δημήτριος

37. Παπανικολάου Χρήστος

38. Λαμπροπούλου Σταυρούλα

39. Σπαχής Οδυσσέας

40. Κάτρα Καλλιόπη

41. Παπαγιάννης Ιωάννης

42. Ασημακόπουλος Αθανάσιος

**ΠΡΟΕΔΡΟΣ (Νικήτας Κακλαμάνης):** Συνεπώς, κυρίες και κύριοι συνάδελφοι, ανεγνώσθησαν συνολικώς τα ονόματα σαράντα εννέα δικαστών εκ του καταλόγου των μελών του Συμβουλίου της Επικρατείας.

Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα όνομα σε κάθε σφαιρίδιο- και τοποθετήθηκαν όλα στη διαφανή κάλπη.

Κυρίες και κύριοι συνάδελφοι, ξεκινάει η κλήρωση των ονομάτων.

Παρακαλώ τώρα τον Η΄ Αντιπρόεδρο της Βουλής κ. Βασίλειο Βιλιάρδο να ανακατέψει τα σφαιρίδια που βρίσκονται στην κάλπη.

(Στο σημείο αυτό ο Η΄ Αντιπρόεδρος της Βουλής κ. Βασίλειος Βιλιάρδος ανακατεύει τα σφαιρίδια που βρίσκονται στην κάλπη. Στη συνέχεια, ο Πρόεδρος της Βουλής κ. Νικήτας Κακλαμάνης εξάγει ένα από τα σφαιρίδια, το παραδίδει στον ΣΤ΄ Αντιπρόεδρο της Βουλής κ. Γεώργιο Λαμπρούλη, ο οποίος το αποσφραγίζει, επιδεικνύει στα μέλη του Προεδρείου το ευρισκόμενο σε αυτό όνομα, το εκφωνεί προς το Σώμα και το παραδίδει στον Γραμματέα, κ. Κωνσταντίνο Κεφαλογιάννη, ο οποίος σημειώνει ιδιοχείρως στο σχετικό Πρακτικό το όνομα)

**ΠΡΟΕΔΡΟΣ (Νικήτας Κακλαμάνης):** Κυρίες και κύριοι συνάδελφοι, όπως παρακολουθήσατε, εκληρώθη ως τακτικό μέλος του Δικαστικού Συμβουλίου ο εξής δικαστής εκ του καταλόγου των μελών του Συμβουλίου της Επικρατείας:

1. Συμπλής Ιωάννης

Παρακαλώ τώρα να αρχίσει η ανάγνωση του τελευταίου καταλόγου των μελών της Εισαγγελίας του Αρείου Πάγου, για να προχωρήσουμε στην τρίτη κλήρωση.

(Στο σημείο αυτό αρχίζει η ανάγνωση του καταλόγου των μελών της Εισαγγελίας του Αρείου Πάγου από τη Δ΄ Αντιπρόεδρο της Βουλής κυρία Όλγα Γεροβασίλη)

**ΟΛΓΑ ΓΕΡΟΒΑΣΙΛΗ (Δ΄ Αντιπρόεδρος της Βουλής):**

«ΜΕΛΗ ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ

ΑΝΤΕΙΣΑΓΓΕΛΕΙΣ ΑΡΕΙΟΥ ΠΑΓΟΥ

1. Καρκαμπούνα Ελένη

2. Μουζάκη Νίκη-Αναστασία

3. Καλουτά Άννα

4. Γκανέ Μαρία

5. Φλωρίδης Βασίλειος

6. Καπαγιάννη Ευσταθία

7. Κοντακτσή Ελένη

8. Ζάκκα Παγώνα

9. Βαρδάκη Καλλιόπη

10. Μητρουλιάς Δημήτριος

11. Σοφουλάκης Κωνσταντίνος

12. Μπακέλας Ευάγγελος

13. Λογοθέτης Σοφοκλής

14. Κωσταρέλλος Στυλιανός

15. Ψύρη Αικατερίνη

**ΠΡΟΕΔΡΟΣ (Νικήτας Κακλαμάνης):** Ωραία!

Κυρίες και κύριοι συνάδελφοι, ανεγνώσθησαν συνολικώς τα ονόματα δεκαπέντε δικαστών εκ του καταλόγου των μελών της Εισαγγελίας του Αρείου Πάγου. Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα όνομα σε κάθε σφαιρίδιο- και τοποθετήθηκαν όλα στη διαφανή κάλπη.

Θα ξεκινήσει τώρα η κλήρωση των ονομάτων.

Παρακαλώ τον Η΄ Αντιπρόεδρο της Βουλής κ. Βασίλειο Βιλιάρδο να ανακατέψει τα σφαιρίδια που βρίσκονται στην κάλπη.

(Στο σημείο αυτό ο Η΄ Αντιπρόεδρος της Βουλής κ. Βασίλειος Βιλιάρδος ανακατεύει τα σφαιρίδια που βρίσκονται στην κάλπη. Στη συνέχεια, ο Πρόεδρος της Βουλής κ. Νικήτας Κακλαμάνης εξάγει ένα από τα σφαιρίδια, το παραδίδει στον ΣΤ΄ Αντιπρόεδρο της Βουλής κ. Γεώργιο Λαμπρούλη, ο οποίος το αποσφραγίζει, επιδεικνύει στα μέλη του Προεδρείου το ευρισκόμενο σε αυτό όνομα, το εκφωνεί προς το Σώμα και το παραδίδει στον Γραμματέα, κ. Κωνσταντίνο Κεφαλογιάννη, ο οποίος σημειώνει ιδιοχείρως στο σχετικό Πρακτικό το όνομα)

**ΠΡΟΕΔΡΟΣ (Νικήτας Κακλαμάνης):** Κυρίες και κύριοι συνάδελφοι, εκληρώθη ο ασκών καθήκοντα Εισαγγελέα του Δικαστικού Συμβουλίου:

1. Μητρουλιάς Δημήτριος.

Κυρίες και κύριοι συνάδελφοι, κατόπιν των διεξαχθεισών τριών κληρώσεων, παρακαλώ το Σώμα να εξουσιοδοτήσει το Προεδρείο για την υπ’ ευθύνη του επικύρωση των Πρακτικών της σημερινής συνεδρίασης, καθ’ ο μέρος αφορούν στην ειδική ημερήσια διάταξη, γιατί πρέπει να αποσταλεί στην Πρόεδρο του Αρείου Πάγου ο κατάλογος του ενός τακτικού μέλους και των δύο αναπληρωματικών μελών του Δικαστικού Συμβουλίου, καθώς και του ασκούντος καθήκοντα Εισαγγελέα του Δικαστικού Συμβουλίου, τα οποία κληρώθηκαν ενώπιόν σας κατά τη σημερινή συνεδρίαση.

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Νικήτας Κακλαμάνης):** Το Σώμα παρέσχε τη ζητηθείσα εξουσιοδότηση ομοφώνως.

Κυρίες και κύριοι συνάδελφοι, ολοκληρώθηκε η συζήτηση της ειδικής ημερήσιας διάταξης.

Δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Νικήτας Κακλαμάνης):** Με τη συναίνεση του Σώματος και ώρα 10.25΄ λύεται η συνεδρίαση για σήμερα, ημέρα Πέμπτη 31 Ιουλίου 2025 και ώρα 10.30΄, με αντικείμενο εργασιών του Σώματος: νομοθετική εργασία, σύμφωνα με την ημερήσια διάταξη που έχει διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**